Johan Ludri

Johan Ludri (vene Иван Мартынович Лудри; Ivan Martõnovitš Ludri; 29. jaanuar 1895 Ärma talu, Abja-Vanamõisa, Abja vald Pärnumaa – 26. november 1937 Moskva) oli eesti päritolu Nõukogude admiral (1. järgu flagman-viitseadmiral).Большая Советская Энциклопедия., В 30 т. - 3-е изд. - М., 1969-1978. Том: 15, Стр.: 48 - 49

Johan Ludri sündis Ärma talu popsi pojana. 1911. aastal siirdus Kroonlinna merekooli. 1915. aastal oli ta 2. järgu suurtükiväeallohvitser. Teenis liinilaeval Poltava komendorina. 

Nõukogude võimu kehtestamisel Venemaal 1917 liitus enamlastega, oli Kroonlinna baasi ning mitme flotilli ja laevastiku komissar. 1918. aastal astus VK(b)P-sse. Kodusõja ajal võttis ta komissarina osa Kroonlinna mereoperatsioonidest. Aastail 1919–1920 oli ta Äänisjärve flotilli komissar ja 1921–1923 Kaspia flotilli ülem.

1923. aastal astus ta mereväe akadeemiasse. Pärast akadeemia lõpetamist töötas ta 1927. aastast Musta mere rannikukaitse ülemana. 1930–1932 töötas Ludri Punalaevastikus valitsuse osakonnaülemana. 1932. aastal määrati ta Tööliste ja Talupoegade Punalaevastiku ülema asetäitjaks, 1937. aastast oli Leningradi mereväeakadeemia ülem.Jaan Riisalo. Halliste. Tallinn: Eesti Raamat, 1968. Lk. 56Ludri, Johan, Eesti Entsüklopeedia

1937. aasta novembris lasti ta maha.Полководцы: Послереволлюционный флот: Лудри Иван 1956. aastal rehabiliteeriti postuumselt.

Mälestuse jäädvustamine Eesti NSV-s
Ärma talu õue teepoolsete viimaste puude all on talle püstitatud mälestuskivi. 
pisi|230x230px|Johan Ludri mälestuskivi Ärma talus
Ta oli Abja Keskkooli pioneerimaleva nimikangelane.

Johan Ludri 90. sünniaastapäeva puhul ilmus 29. jaanuaril 1985 ajalehes Rahva Hääl temast artikkel "Jungast admiraliks".

Viited

Kirjandus
Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 26

Kategooria:Nõukogude Liidu viitseadmiralid
Kategooria:Eestlased Venemaal
Kategooria:Sündinud 1895
Kategooria:Surnud 1937